Minuti tal-laqgħa numru sitta u disgħin (96) tal-Kunsill Lokali tal-Imqabba (KLM) li nżammet nhar it-Tnejn, 28 ta' Mejju fis-6.20pm. PREŻENTI: Dr Charlene Muscat Sindku Grace Marie Mallia Viċi Sindku Paul Spiteri Kunsillier Anita Farrugia Kunsillier Is-Sindku, ippresediet il-laqgħa u qalet it-talba. 96.01 Kunsiderazzjoni u Approvazzjoni tal-Minuti; Il-minuti tas-seduta preċedenti kienu mressqa għall-approvazzjoni minn Charlene Muscat u dawn kienu ssekondati minn Grace Marie Mallia u kienu approvati b'mod unanimu u ffirmati. Dawn kienu l-korrezzjonijiet: 95.02.01 Inqatgħet mit-tieni sentenza 'u ssir pond bi ftit ilma'. Il-punt wara 95.02.10 żdiedlu miegħu 'wara li kienet skużata mill-KLM'. 95.02.14 Żdiedet il-frażi 'biex il-pubbliku jkun moqdi aħjar', f'tarf is-sentenza. 95.02.16 Inqatgħu il-kelma 'Hija' fit-tielet sentenza u s-sentenza bdiet bil-kelma 'Hija' u ddaħħlet 'ukoll' wara l-kelma 'Qalet'. Fl-aħħar tal-paragrafu żdiedu l-kelmiet 'għaldaqstant dan hu aġir mhux aċċettabbli'. 95.04 Fl-ewwel sentenza inqatgħu l-kelmiet 'jinħtieġ illi' u ddaħħlet 'ser' u fi tmiema iddaħħlet il-kelma 'xogħol'. Mit-tieni sentenza inqatgħet il-kelma 'filwaqt li' u ddaħħlu billi huma ppreparawlna kollox skont ir-rekwiżiti tal-iskema.' L-aħħar sentenza żdidulha l-kelmiet 'u dwar dan ukoll irridu klarifika'. 95.06 Wara t-tieni ittra 'u' ddaħħlu l-kelmiet 'xi voluntieri oħrajn'. 95.08 Wara l-kelma 'evalwaw' iddaħħlu l-kelmiet 'online tramite' l-Electronic Public Procurment System'. 96.02 Komunikazzjoni mis-Sindku; 96.02.01 Dwar il-bicycle park propost mis-Sindku fi Ġnien Tfal ir-Raħal, is-Sindku qalet illi se jinħolqu parkeġġi żejda. Għaldaqstant is-Sindku pproponiet illi jsiru sketch u xi rendering biex bihom inkunu nistgħu niltaqgħu u nipproponuhom lir-residenti ta' madwar il-ġnien, minkejja li se nonfqu xi spejjeż. 96.02.02 B'riferenza għal punt fil-minuti fejn (parti minn) Triq Ħal Kirkop kienet saret one way, il-KLM se jinsisti aktar dwar il-proposta biex Triq l-Imqabba ssir bit-tarmak u tiġi one-way fid-direzzjoni opposta ta' Triq Ħal Kirkop, ġaladarba dawn qed jagħqdu l-Imqabba maż-Żurrieq. 96.02.03 Is-Sindku qalet illi għandna nirringrazzjaw lill-Ministeru tat-Trasport, l-Infrastruttura u Proġetti Kapitali tax-xogħol li sar fuq il-ħofor tal-festa mitluba mis-Soċjeta' Mużikali Madonna tal-Ġilju fi Pjazza Ġublew tad-Djamanti u fejn l-arblu tal-bandiera, it-trufijiet tal-by-pass. 96.02.04 Dwar il-każ tas-Sur Salvatore Schembri, is-Sindku qalet illi dik il-persuna li xtara l-art minn għandu, tana n-numru tal-karta tal-identita' żbaljata. Dan għaliex instab illi l-karta tal-identita' kienet taqra fuq mara flok fuq raġel. Kien propost illi l-pulizija jagħmlu kuntatt mal-werrieta u nġibu n-numru tal-karta tal-identita' u d-data tal-mewt tiegħu biex ikollna aċċess għat-testment. 96.02.05 Kien diskuss il-proġett artistiku li se nipproponu għall-endorsement tal-V18 b'proposta ta' ġebel impoġġi fir-roundabout fi Pjazza Ġublew tad-Djamanti 'il bogħod minn xulxin u li se jkunu għoljin tul ta' 2.7m. Charlene Muscat qalet illi nistgħu ngħidu lill-Antoine Farrugia sabiex ipoġġielna folji tal-injam ħalli naraw il-proporzjon ta' dawn il-ħaġriet fuq is-sit. 96.02.06 Charlene Muscat tat aktar dettalji dwar il-proġett taż-żgħażagħ u qalet ukoll illi bdew isiru x-xogħolijiet preliminari fuq il-ġibjun il-ġdid in konnessjoni mal-livelli tiegħu. Qalet ukoll illi mal-kuntrattur ELC hemm bżonn neżiġu li jkun hawn aktar riżorsi umani. 96.02.07 Dwar il-kuntratt tal-latrina pubblika is-SE qal illi is-Sur B tana dak kollu li kellu nieqes fl-offerta u saħansitra d-dikjarazzjoni ġuramentata fejn qal illi dan se jaħdimha hu stess u għalhekk ma kienx mela' l-formula tal-Workers' Hourly Rate. Is-Sindku qalet illi għandna nitolbu direzzjoni mid-Dipartiment tal-Kuntratti jekk fiċ-ċirkustanzi attwali nistgħux nagħtu l-kuntratt lil dan il-kuntrattur jew le. 96.02.08 Is-Sindku semmiet il-każ tal-Arbitraġġ tal-KLM ma Schembri Barbros. Hija qalet illi kellna seduta u hija xehdet. L-avukat qed jitlob jekk hemmx xi kunsillier li jixtieq jixhed fost dawk il-kunsillieri li kienu wkoll kunsillieri fis-6 leġislatura. Grace Marie Mallia qalet illi hija ma tiftakarx jekk din kienetx telgħet Kunsill, peress li issa għaddew aktar minn ħames snin u Paul Spiteri qal li m'għandux x'jixhed. 96.02.09 Charlene Muscat semmiet id-Dar tal-Anzjani u l-każ li qed jinstema' quddiem l-Awtorita' tal-Ippjanar. Se navviċinaw xi residenti biex jitħejjew l-affidavids ta' dawk li huma favur il-proġett. Filwaqt li s-Sindku fakkret illi postijiet alternattivi li huma tajbin biex tinbena dar tal-anzjani fl-Imqabba ma sibniex. 96.02.10 Is-Sindku qalet illi konna nfurmati mill-Awtorita' tal-Ippjanar illi se jkun ittoppjat il-kont tagħna b'€50,000. 96.02.11 Is-Sindku semmiet kif qed jiżdiedu l-ilmenti fuq il-kuntratt tal-knis. Grace Marie Mallia issuġġeriet li tingħata default notice oħra, fuq il-bazi li mhux qed jiknes u wkoll għax ir-residenti mhux qed jarawh fuq ir-rotta skont il-ġranet. Charlene Muscat qalet illi l-KLM mhux kuntent bis-servizz. 96.02.12 F'dan il-punt Charlene Muscat ftakret illi hija ġiet infurmata illi l-ET il-President ta' Malta se tibgħatilna stedina biex tħawwel xi siġar. Peress li fl-aħħar tas-sena konna ppreżentajna donazzjoni ta' €500, qed inkunu mistiedna biex nassistu f'din iċ-ċerimonja. 96.03 Tweġibiet għall-Mistoqsijiet tal-Kunsillieri; 96.03.01 Grace Marie Mallia infurmat lill-KLM bil-mawra li organizzata fil-gżira Għawdxija nhar l-24 ta' Mejju. Hija qalet illi dawk li ġew ħadu gost. Kien fadal €76 għall-Community Chest Fund. 96.03.02 Grace Marie Mallia qalet illi nqata' l-ħaxix ħażin mill-ħaddiema tal-KLM fi Triq it-Torri ma nqatax kollu. 96.03.03 Grace Marie Mallia qalet illi waqt laqgħa mas-Soċjeta' Mużikali Madonna tal-Ġilju kien hemm talba sabiex tinkines Triq il-Konvoj ta' Santa Marija kollha. Hawnhekk hija ssuġġeriet li din għandha tinkines waħda tajba permezz tal-makkinarju. 96.03.04 Is-SE ressaq talba li saret permezz ta' e-mail wara li kien iltaqa' ma' persuna li ġarrbet ħsarat fuq tyre ta' vettura meta dan kien għaddej minn Triq il-Belt Valletta l-Qadima. Il-KLM iddeċieda illi dan is-sewwieq kien għaddej bi speed elevat u peress li f'din il-parti tat-triq hemm wisa' biżżejjed, dan seta' evita' l-ħofra u min-naħa tal-KLM kien deċiż illi dan hu każ ta' negliġenza kontributorja. 96.03.05 Is-SE se jħejji l-offerta pubblika tad-dwal dekorattivi tal-Milied fil-by-pass fuq rakkomandazzjoni tal-kunsillier Paul Spiteri, wara li din kienet diskussa diversi drabi mill-KLM u għadha ma saritx. 96.04 Management letter tal-Awdituri (Sena 2017) u r-risposta; 96.04.01 Charlene Muscat qalet illi issa li wasalna li nwieġbu l-Management Letter tal-Udituri tal-2017 fejn jissemma' fost l-oħrajn in-nuqqas ta' attendenza fil-laqgħat tal-KLM ta' Michel Farrugia u l-allegat nuqqas min-naħa tal-KLM li ma avżax lill-Ministru, hu fatt li l-KLM iddiskuta dan il-punt. Infatti l-KLM evalwa ċ-ċertifikati mediċi wara li kien ittieħed il-vot. 96.04.02 Fil-Management letter issemmew punti oħra fosthom il-petty cash li baqa' bit-treshold ta' €100 u l-€50 cash biex ikollhom il-bqija l-impjegati li għall-Udituri qed jgħodduhom mal-Petty Cash. Issemma' l-bżonn li tinxtara l-module tas-sage li fuqha jkunu postjati l-assi (FAR), u l-ħtieġa li l-petty cash tasal eżatt sal-massimu li nnutaw l-awdituri. 96.05 Permessi tal-Festa (Madonna tal-Ġilju) Kienu diskuss l-permessi tal-festa tal-Madonna tal-Ġilju. Kien deċiż illi l-kabbani li rmaw għall-festa fl-2017 se jkunu jistgħu jarmaw din is-sena u anke wkoll dawk li rmaw fl-2016. Għat-talba ta' tpoġġija ta' xarabank biex tkun attrazzjoni għal-logħob, din se titpoġġa fil-by-pass viċin l-għalqa tal-Mosti. Charlene Muscat qalet illi għandna nġibu żewġ mobile toilets addizzjonali għall-persuni b'diżabilita' kif ukoll jitkabbru l-bins tal-iskart. 96.06 Eżodu tal-laqgħa mas-Segretarju Permanenti dwar il-proġett tal-Pjazza tal-Knisja; Għall-proposta tal-Ministeru tal-Infrastruttura u Proġetti Kapitali f'laqgħa li kienet organizzata mis-Segretarju Permanenti biex kien diskuss il-Pjazza tal-Knisja, is-Sindku qalet illi s-Soċjeta' Mużikali Madonna tal-Ġilju talbu li titwessa' l-bankina. Għaldaqstant il-Perit se jipprapara Rendering kif din se tidher u tissejjaħ laqgħa oħra. 96.07 Kunsiderazzjoni u Approvazzjoni tal-iskeda ta' pagamenti; Kienet approvata l-iskeda tal-pagamenti numru 547 għajr items numri 3, 18, 37, 38 u 39. Il-laqgħa ntemmet fid-20.40pm 96.08 Tmiem tal-laqgħa u data tas-seduta li jmiss (diġa' deċiża); Il-laqgħa li jmiss tal-KLM se ssir nhar id-26.6.18 fis-6.00pm kif kien deċiż fil-laqgħa preċedenti. Magħmula minn Anthony Bonello u approvati llum 19 ta' Ġunju 2018 minn Dr Charlene Muscat Segretarju Eżekuttiv Sindku